Šā Padomes īstenošanas lēmuma priekšlikuma mērķis ir aicināt dalībvalstis piemērot 4-fluorizobutirilfentanilam kontroles pasākumus un kriminālsodus, kas paredzēti to tiesību aktos atbilstoši dalībvalstu saistībām, kuras izriet no Apvienoto Nāciju Organizācijas 1961. gada Vienotās konvencijas par narkotiskajām vielām, kas grozīta ar 1972. gada protokolu.

Ievērojot Padomes Lēmuma 2005/387/TI 8. panta 1. punktu, Komisija sešu nedēļu laikā no riska novērtējuma ziņojuma saņemšanas dienas iesniedz Padomei iniciatīvu par kontroles pasākumu piemērošanu jaunām psihoaktīvām vielām visā Savienībā vai ziņojumu, kurā izskaidrots Komisijas viedoklis, kāpēc šāda iniciatīva nav nepieciešama. Saskaņā ar Tiesas 2015. gada 16. aprīļa spriedumu apvienotajās lietās C-317/13 un C-679/13, pirms tiek pieņemts akts, kura pamatā ir Padomes Lēmuma 2005/387/TI 8. panta 1. punkts, ir jākonsultējas ar Eiropas Parlamentu.

(10)Septiņas dalībvalstis 4-fluorizobutirilfentanilam piemēro kontroles pasākumus saskaņā ar valsts tiesību aktiem narkotiku kontroles jomā, un piecas dalībvalstis to kontrolē saskaņā ar citiem tiesību aktiem, tādējādi kontroles pasākumu piemērošana visā Savienībā ļautu izvairīties no šķēršļiem tiesībaizsardzības iestāžu un tiesu iestāžu pārrobežu sadarbībā un veicinātu aizsardzību pret riskiem, ko var radīt vielas pieejamība un lietošana.

(7)Ne Savienībā, ne, šķiet, citviet pasaulē 4-fluorizobutirilfentanilam nav atzīta lietojuma nedz medicīnā, nedz veterinārijā. Izņemot 4-fluorizobutirilfentanila izmantošanu par analītisku references standartu un zinātniskos pētījumos, nav norāžu, ka to var izmantot citām vajadzībām.

(6)4-fluorizobutirilfentanils ar [maldinošu] apzīmējumu “ķīmiskā viela izpētei” vai “legāls” aizstājējs nelegālajiem opioīdiem atrodams pārdošanā tiešsaistē mazos daudzumos un vairumā pulvera veidā, šķidrā veidā (t. i., lietošanai gatava deguna aerosola veidā) un dzēšlapās. Dati, kas iegūti, konfiscējot šo vielu, liecina, ka 4-fluorizobutirilfentanils varēja tikt pārdots arī nelegālajā opioīdu tirgū, kur to pārdod kā heroīnu, tas konstatēts maisījumos ar tādiem opioīdiem kā heroīns un furanilfentanils, vai to izmanto, lai viltotu ļoti pieprasītus analgētiķus un benzodiazepīnu. Tādēļ lietotāji var nezināt, ka viņi lieto fentanilu.

(5)Nav informācijas par to, ka 4-fluorizobutirilfentanila ražošanā, izplatīšanā (nelikumīgā tirdzniecībā) un piegādē Savienībā būtu iesaistīta organizētā noziedzība. Tomēr tas tika konstatēts heroīna paraugos, tādēļ organizētās noziedzības līdzdalību nevar izslēgt. Pieejamie dati liecina, ka 4-fluorizobutirilfentanilu ražo ķīmijas rūpniecības uzņēmumi Ķīnā, bet arī Savienībā varētu būt iespējams ražot fentanilus.

(4)Viena dalībvalsts ziņoja par 16 nāves gadījumiem, kuros apstiprināta 4-fluorizobutirilfentanila iedarbība. Kopā ar 4-fluorizobutirilfentanilu daudzos no šiem gadījumiem konstatētas arī citas narkotikas. Vismaz 13 gadījumos 4-fluorizobutirilfentanils bija nāves cēlonis vai varētu būt veicinājis nāves iestāšanos. Netika ziņots par akūtas intoksikācijas gadījumiem, kuros būtu apstiprināta 4-fluorizobutirilfentanila iedarbība. Varētu būt, ka saindēšanās gadījumā, kuru izraisījis 4-fluorizobutirilfentanils, pretlīdzekļa iedarbība ir naloksonam. Gan neletālo intoksikācijas gadījumu, gan nāves gadījumu skaits varētu būt lielāks, jo netiek veiktas regulāras kontroles. Nejauša 4-fluorizobutirilfentanila iedarbība var radīt risku tiesībaizsardzības iestāžu un ātrās palīdzības dienestu darbiniekiem, medicīnisko un tiesu medicīnas laboratoriju darbiniekiem, kā arī ieslodzījuma vietu un pasta darbiniekiem.

Dalībvalstis vēlākais [vienu gadu pēc šā lēmuma publicēšanas dienas] saskaņā ar valsts tiesību aktiem veic pasākumus, kas nepieciešami, lai 1. pantā minētajai jaunajai psihoaktīvajai vielai piemērotu kontroles pasākumus un kriminālsodus, kā paredzēts to tiesību aktos, kas atbilst to saistībām, kuras izriet no Apvienoto Nāciju Organizācijas 1961. gada Vienotās konvencijas par narkotiskajām vielām, kas grozīta ar 1972. gada protokolu.

3. pants

Šis Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

Šo lēmumu piemēro saskaņā ar Līgumiem.

Briselē,